סינגפור איירליינס

שמאל|ממוזער|250px|בואינג 777-300ER של החברה
שמאל|ממוזער|250px|איירבוס A330-300 של החברה
שמאל|ממוזער|250px|דיילות החברה לבושות בבגד הלאומי
סינגפור איירליינס (במנדרינית: 新 加 坡 航 空 公 司; באנגלית: Singapore Airlines, ידועה גם כ-SIA) היא חברת התעופה הלאומית של סינגפור. בסיס הבית שלה נמצא בנמל התעופה סינגפור צ'נגי, מהעמוסים בעולם. החברה זכתה חמש פעמים בתואר "חברות התעופה הטובות בעולם" בדירוג של חברת הייעוץ Skytrax.

לקבוצת סינגפור איירליינס יש יותר מ-20 חברות בנות, כולל: חברת SIA Engineering בעלת עסקי תחזוקה, תיקון ושיפוץ (MRO) בתשע מדינות; חברת Singapore Airlines Cargo המפעילה את צי מטוסי מטען ומנהלת את קיבולת תא המטען במטוסי הנוסעים של החברה; חברת "סקוט", חברת בת בבעלות מלאה הפועלת כחברת טיסות זולות.
תולדות החברה
סינגפור איירליינס נוסדה ב-12 באוקטובר 1947 בשם "מלאיאן איירוויז לימיטד". כאשר סינגפור יצרה ברית עם מלזיה בשנת 1963, שונה שמה של החברה ל"מלזיאן איירליינס" או בקיצור MAS. בשנת 1966 כאשר פורקה הברית בין המדינות שונה שמה של החברה ל"מלזיה-סינגפור איירליינס" או בקיצור MSA. השנה הבאה הייתה שנת מפנה בחברה, יעדים חדשים נוספו, וכן הגיע מטוס הבואינג הראשון של החברה מסוג בואינג 707 וזמן קצר לאחר מכן נוספו גם מטוסי בואינג 737.

"מלזיה-סינגפור איירליינס" פורקה בשנת 1972 בעקבות סכסוכים פוליטיים בין שתי המדינות. החברה התפרקה לשתי חברות, סינגפור איירליינס ומלזיה איירליינס.

בשנת 1989 יצרה החברה ברית משולשת עם חברת התעופה האמריקאית דלתא איירליינס וחברת התעופה השווצירית סוויסאייר לרכישת החזקות צולבות והקמת רשת של 82 יעדים ברחבי העולם. הברית פורקה ב-1999.

בשנת 1996 רשמה לראשונה רווח שנתי של מעל מיליארד דולר.

בשנת 2000 רכשה החברה 49% ממניותיה של חברת התעופה הבריטית וירג'ין אטלנטיק. באותה שנה גם הייתה בין חברות התעופה הראשונות בעולם לבצע הזמנה של מטוס הסופרג'מבו איירבוס A380, שהיה עדיין בפיתוח תחת שם הקוד A-3XX.

באוקטובר 2007 נמסר לחברה מטוס איירבוס A380, ובכך הפכה סינגפור איירליינס למפעילה הראשונה בעולם של מטוס זה. שני כרטיסים לטיסה המסחרית הראשונה של ה-A380 נמכרו בעבור סכום כולל של 100,380 דולר באתר המכירות הפומביות איביי. החברה גם שקלה להפעיל אותו בטיסות לישראל, אך החליטה לא להפעיל טיסות לישראל.

בשנת 2012 מכרה החברה את כל מניותיה בווירג'ין אטלנטיק לחברת התעופה האמריקאית דלתא איירליינס.

עד 2013 הפעילה החברה את קו הטיסה המסחרי הארוך ביותר בעולם: מסינגפור לניו יורק, שהם 16,700 ק"מ בזמן טיסה של כ-18 שעות, שבוצעה במטוסי איירבוס A340 שהוסבו לצורך הפעלת הקו לתצורת מושבים הכוללת 100 מושבי מחלקת עסקים בלבד. ב-2013 בוטל הקו, והוא שב לפעול ב-11 באוקטובר 2018 במטוסי איירבוס A350-900ULR בתצורת מחלקת תיירים פלוס, ומחלקת עסקים. לאחר מגפת הקורונה שבה החברה להפעיל את הקו, ושדרגה את הטיסה בעוד כמה קילומטרים לאחר שהחלה לנחות בקו זה בנמל התעופה הבינלאומי ג'ון פ. קנדי.

בספטמבר 2016 הודיע להחברה שהיא תוציא משירות את מטוס ה-A380 הראשון שלה 9V-SKA ושהיא תחליפו באחד ממטוסי ה־A380 שהזמינה.

במרץ 2018 קיבלה החברה את הבואינג 787-10 הראשון של החברה. החברה היא גם לקוח ההשקה של דגם זה.

צי המטוסים
צי המטוסים של החברה נכון למאי 2020:

+ כלי טיס בצי בהזמנה נוסעים הערותRFJSY סה"כאיירבוס A330-3009———30—255285יצאו משירות החל משנת 2019איירבוס A350-9004119——4224187253——40—263303איירבוס A350-900ULR7———6794—161איירבוס A380-80019—12—863624537912—60363334416—7844343471בואינג 737 MAX 8—37אין מידעבואינג 777-3005——850—226284בואינג 777-300ER27——44828184264בואינג 777-9—20טרם נקבעיתקבלו החל משנת 2021בואינג 787-101529——36—301337צי מטוסי המטען של סינגפור איירליינסבואינג 747-400F7—מטעןסה"כ131105

חברות בנות
 טייגראייר (סינגפור), אוחדה ב-2016 עם סקוט.
 סקוט (סינגפור), 100%
 סילק אייר (סינגפור), 100%
 וירג'ין אוסטרליה (אוסטרליה), 19.8%

 ראו גם 
 טיסה 006 של סינגפור איירליינס

 קישורים חיצוניים 



 מדיה וקבצים בנושא סינגפור איירליינס באתר Airliners.net

הערות שוליים

קטגוריה:חברות תעופה סינגפוריות
קטגוריה:חברות תעופה לאומיות
קטגוריה:סטאר אלייאנס